William Morton
Viljamas Mortonas (angl. William Morton; 1819 m. rugpjūčio 9 d. Čarltonas, Masačusetsas – 1868 m. liepos 15 d. Niujorkas) – amerikiečių gydytojas ir odontologas. Išgarsėjo kaip nuskausminimo išradėjas, kai 1846 m. spalio 16 d. viešai pademonstravo eterio nuskausminamąjį poveikį. Išradimo dėl masinio taikymo jam nepavyko užpatentuoti. Paskutiniais gyvenimo metais dirbo Jungtinių Amerikos Valstijų karo lauko chirurgu.